DVD

jmpl|ka|Sabuah katrid cakram DVD bakapasitas 4,7 gigabita
DVD (singkatan umum untuak Digital Video Disc atau Digital Versatile Disc)Popular Mechanics, June 1997, p. 69;Jim Taylor, DVD demystified, McGraw Hill, 1998, 1st edition, p. 405 adolah format panyimpanan data cakram optik digital. Format DVD mamungkinkan panyimpanan data hinggo 17,08 GB, cakram optik digital iko dapek manyimpan sagalo jinih data digital dan digunoan sacaro loweh untuak parangkek lunak dan file komputer lainnyo saroto program video nan ditonton manggunoan pamutar DVD. DVD manawarkan kapasitas panyimpanan nan labiah tenggi daripado cakram padek jo dimensi nan samo. "DVD" pado awalnyo iyolah singkatan dari digital video disc, tapi babarapo pihak ingin supayo kapanjangannyo baganti jo digital versatile disc (cakram serba guno digital) supayo jaleh dek format iko indak hanyo untuak video sajo.

DVD prarekam dibuek sacaro massal manggunoan masin pancetak nan sacaro fisik manancapkan data sacaro langsuang ka DVD. Cakram jo teknologi tasabuik marupoan bantuak dari DVD-ROM basobok data hanyo dapek dibaco dan indak dapek ditulih (not written) atau dihapuih. Cakram DVD kosong nan dapek direkam (DVD-R dan DVD+R) dapat direkam sakali sajo manggunoan parekam DVD dan kudian punyo fungsi nan samo jo DVD-ROM. DVD nan dapek ditulis ulang (DVD-RW, DVD+RW, dan DVD-RAM) dapek direkam dan dihapuih bakali-kali.

DVD nan biaso digunoan marupoan format video dari DVD-Video digital konsumen dan dalam format audio iyolah DVD-Audio digital konsumen saroto untuak pambuatan cakram DVDnyo nan ditulih manggunoan format khusus  AVCHD untuak manampuang materi definisi tinggi (biaso salalu basamo jo camcorder format AVCHD). DVD nan baisi jinih informasi lain dapek disabuik sabagai DVD data discs. Tadapek pulo parangkek lunak nan mambuliahkan pangguno untuak mancadangkan (back-up) DVD surang ajak DVD Decrypter dan DVD Shrink.

 Rujuakan 

Pautan lua

 Artikel (dalam format PDF) tentang DVD

 Dvddemystified.com:  DVD Frequently Asked Questions and Answers
 Dual Layer Explained – Informational Guide to the Dual Layer Recording Process
 YouTube "DVD Gallery": 1997 Toshiba DVD demo disc (segment) — an in-store Toshiba demonstration disc with technical information on the "then-new" DVD format.